**Aizsardzības industrijas nevalstisko organizāciju pasākumu konkursa**

**2025. gadā nolikums**

**KONKURSA APRAKSTS**

1. **Pamatojums**
   1. Lai nodrošinātu Ministru kabineta (turpmāk – MK) 2003. gada 29. aprīļa noteikumos Nr. 236 “Aizsardzības ministrijas nolikums” noteikto funkciju izpildi, organizējot un koordinējot nacionālās aizsardzības un drošības industrijas attīstības veicināšanas politiku (4.4.2apakšpunkts), kā arī nodrošinot sabiedrību ar nepieciešamajiem informācijas resursiem par valsts aizsardzības tematiku (4.4.3apakšpunkts), viens no Aizsardzības ministrijas (turpmāk – ministrija) pienākumiem ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē (6.10. apakšpunkts).
   2. Ministrija rīko konkursu aizsardzības industrijas prioritāri atbalstāmajiem pasākumu projektiem ar mērķi piešķirt finansējumu biedrībām un nodibinājumiem, kas plāno sasniegt šī nolikuma 2. punktā minētos mērķus ar šī nolikuma 3. punktā minētajiem pasākumiem.
   3. Nolikums nosaka konkursa aizsardzības industrijas nevalstisko organizāciju (turpmāk – NVO) nacionālās militārās industrijas stiprināšanas pasākumu finansēšanai 2025. gadā (turpmāk – konkurss) norisi.
2. **Sasniedzamie mērķi:**

Ministrija ar NVO piedāvātajiem pasākumiem veicinās Latvijas aizsardzības industrijas un inovāciju attīstības politikas īstenošanu, kā arī virsmērķa sasniegšanu ilgtermiņā par reaģētspējīgu, konkurētspējīgu, inovētspējīgu un noturīgu Latvijas aizsardzības industriju.

Galvenie mērķu izpildes virzieni:

1. Stipra un starptautiski konkurētspējīga aizsardzības tehnoloģiskā un industriālā bāze;
2. Aizsardzības industrijas integrācija NBS uzdevumu izpildē;
3. Aizsardzības industriālās un tehnoloģiskās bāzes inovētspējas stiprināšana;
4. Tautsaimniecības piegāžu ķēžu noturība aizsardzības industrijas un NBS vajadzībām.
5. **Īstenojamie pasākumi**
   1. Latvijas aizsardzības industrijas reaģētspējas, konkurētspējas, inovētspējas un noturīguma virsmērķa sasniegšanai ir nepieciešamība rīkot vismaz šādas aktivitātes un pasākumus:

|  |  |  |  |
| --- | --- | --- | --- |
| **Nr.p.k** | **Pasākums** | **Vieta** | **Pasākumu aptuveno izmaksu maksimālās robežvērtības** |
| 1. | Vismaz trīs reģionālie pasākumi | Rīgā vai kādā no novadiem | Līdz 10 000 *euro* par pasākumu |
| 2. | Divi nacionāla līmeņa pasākumi | Latvijā | Līdz 50 000  *euro* |
| 3. | Viens starptautiska līmeņa pasākums | Rīgā | Līdz 200 000  *euro* |
| 4. | Viens pasākums sadarbības veicināšanai ar Ukrainu | Latvijā | Līdz 30 000 *euro* |

**Izmaksu atbilstība**

* 1. Attiecināmās izmaksas ministrijas līdzfinansējumam pasākuma organizēšanai, ņemot vērā šī nolikuma 3.1. apakšpunktā noteiktās maksimālās robežvērtības un pasākumu veidus, var būt tikai šādas un izmantotas tikai pasākuma organizēšanas nolūkam:
     1. telpu noma;
     2. tehniskās izmaksas par pasākumu (skaņu sistēmas, apgaismojums, ģeneratori, u.tml.)
     3. tulkošanas izmaksas;
     4. moderatoru pakalpojumi;
     5. reģistrācijas platformu izmaksas;
     6. telpu izkārtošanas un noformējuma izmaksas;
     7. pasākuma rīkošanas nolūkam nepieciešamo rīku, priekšmetu un uzskates materiālu pārvadāšanas izmaksas no pasākuma organizatora adreses līdz pasākuma organizēšanas vietai un atpakaļ;
     8. citas netieši attiecināmās izmaksas.
  2. Ņemot vērā šī nolikuma 3.2. apakšpunktā noteiktās attiecināmās izmaksas ministrijas līdzfinansējuma piešķiršanai pasākuma organizēšanas vajadzībām ir jāpiemēro šādi papildu noteikumi:
     1. citas netieši attiecināmās izmaksas nedrīkst pārsniegt 5 % no kopējā līdzfinansējuma apjoma, kas nepieciešams pasākuma organizēšanai saskaņā ar šī nolikuma 3.1. apakšpunktā noteiktajām maksimālajām robežvērtībām, kā arī tās nedrīkst pārsniegt 1000 *euro*;
     2. telpu izkārtošanas un noformējuma izmaksas nedrīkst pārsniegt 10 % no kopējā līdzfinansējuma apjoma, kas nepieciešams pasākuma organizēšanai saskaņā ar šī nolikuma 3.1. apakšpunktā noteiktajām maksimālajām robežvērtībām.

**KONKURSA NOTEIKUMI**

1. **Vispārējās prasības**
   1. Konkursa pieteikumu var iesniegt Latvijas Republikā reģistrētas aizsardzības industriju pārstāvošās NVO (biedrības un nodibinājumi), ja tās uz lēmuma pieņemšanas brīdi atbilst visām turpmāk uzskaitītajām prasībām:
      1. ir reģistrēta atbilstoši Latvijas normatīvo aktu prasībām un normatīvajos aktos noteiktajā kārtībā Biedrību un nodibinājumu reģistrā;
      2. nav ierosināta tiesiskās aizsardzības procesa lieta, netiek īstenots tiesiskās aizsardzības process vai tam nav pasludināts maksātnespējas process;
      3. nav neizpildītu saistību Valsts ieņēmumu dienesta administrēto nodokļu (tai skaitā valsts sociālās apdrošināšanas) jomā likuma “Par nodokļiem un nodevām” 7.4. panta izpratnē;
      4. atbilstoši Starptautisko un Latvijas Republikas nacionālo sankciju likuma 11.1. pantam uz pieteikuma iesniedzēju, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt pieteikuma iesniedzēju darbībās, kas saistītas ar filiāli, tā valdes vai padomes locekli, patieso labuma guvēju, nav konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi;
      5. paredzamā līguma izpildē nav Krievijas vai Baltkrievijas līdzdalība, ievērojot Eiropas Komisijas 2022. gada 8. aprīlī pieņemto Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un Padomes regulu (EK) 765/2006 (2006. gada 18. maijs) par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu.
   2. Atbilstība uzskaitītajām prasībām tiks pārbaudīta publiski pieejamās datu bāzēs.
2. **Pieteikumā ietverto pasākumu īstenošanas periods:**
   1. Par pieteikumā ietverto pasākumu īstenošanas sākumu uzskata datumu, kurā spēkā stājas starp ministrijas un pieteikuma iesniedzēju noslēgtais līgums par finansējuma piešķiršanu pasākuma organizēšanai. Par katra individuālā pasākuma rīkošanas datumu vienojas ar līguma noslēgšanu.
   2. Pieteikumā ietvertais tiek īstenots atbilstoši piedāvātajiem pasākumiem, kurus pieteikuma iesniedzējs iekļauj pieteikuma veidlapā, bet ne ilgāk kā līdz 2026. gada 31. janvārim vai secīgi pēc 2026. gadā izsludināta tāda paša konkursa rezultātā noslēgtā līguma parakstīšanas datumam.

**PIETEIKUMA DOKUMENTĀCIJAS IZSTRĀDE UN IESNIEGŠANA**

1. **Pieteikuma saturs**
   1. Pieteikums sastāv no veidlapas (pielikums Nr. 1), kurā ir jāiekļauj:
      1. informāciju par pieteikuma iesniedzēju;
      2. informāciju, par to, uz kura šī nolikuma 3.1. apakšpunkta pasākumu organizēšanu pretendē pieteikuma iesniedzējs;
      3. pasākumu, kuru piedāvā rīkot un kurš atbilst šī nolikuma 3.1. punkta prasībām, detalizēts apraksts, kur ietverts pasākuma mērķis un piedāvātā pasākuma provizoriskais plāns, iekļaujot to, kā tiktu maksimizēta aizsardzības industrijas iesaiste un sekmēts pēc iespējas lielāks dalībnieku skaits;
      4. apraksts par to, kā šis pasākums sasniegtu šī nolikuma 2. punktā minētās prioritātes un mērķus;
      5. apraksts par pieteikuma iesniedzēja plānotā personīgā vai cita privātā līdzfinansējuma piesaisti pasākuma rīkošanas vajadzībām un atsauce uz to budžeta tāmē par segtajām pozīcijām;
      6. pasākuma plānoto izmaksu budžeta tāme, kur atspoguļotas pasākuma realizēšanai plānotās izmaksas un kādām attiecināmo izmaksu pozīcijām detalizēti tiktu novirzīts piešķirtais ministrijas finansējums, ievērojot šī nolikuma 3.1. punktā noteiktās robežas.
   2. Pieteikuma iesniedzējs, iesūtot pieteikumu, iekļauj tikai tos pasākumus, uz kuru rīkošanu tas pretendē. Pieteikuma iesniedzējs var pretendēt uz viena vai vairāku pasākumu organizēšanu.
   3. Ja pieteikuma iesniedzējs plāno pretendēt uz vairāku pasākumu organizēšanu un ministrijas finansējuma saņemšanu, tad pieteikums ir jāveido par katru pasākumu atsevišķi.
2. **Pieteikuma sagatavošana**
   1. Ministrija savā mājaslapā publicē paziņojumu par konkursa pieteikumu pieņemšanas uzsākšanu vai pārtraukšanu.
   2. Ministrijas mājaslapā publicē šo nolikumu un tā pielikumus.
   3. Lai pieteiktos dalībai konkursā, pieteikuma iesniedzējs iesniedz pieteikumu nolikumā noteiktajā kārtībā (skatīt šī nolikuma 9. punktu)
   4. Katram konkursa pieteikumam pievieno aizpildītu konkursa pieteikuma veidlapu (pielikums Nr. 1.). Konkursa pieteikuma veidlapu aizpilda datorrakstā.
   5. Konkursa pieteikumu un tā pielikumus iesniedz latviešu valodā.
   6. Konkursa pieteikumu paraksta persona, kurai ir pārstāvības (paraksta) tiesības vai šim nolūkam pilnvarota persona. Konkursa pieteikumam pievieno pilnvaras oriģinālu vai tās kopiju.
   7. Pieteikuma iesniedzējs, sagatavojot pieteikumu, ievēro konkursa nolikumā noteiktās prasības un ir atbildīgs par pieteikumā sniegto informāciju un tās pareizību.
   8. Pieteikumu sagatavo elektroniska dokumenta formā, to noformējot atbilstoši Dokumentu juridiskā spēka likuma, Elektronisko dokumentu likuma un Ministru kabineta 2005. gada 28. jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām. Šādu pieteikumu (pieteikuma veidlapu un visus pielikumus) paraksta ar drošu elektronisko parakstu, kas satur laika zīmogu.
3. **Konkursa pieteikuma informācija par plānotajām izmaksām**
   1. Konkursa pieteikuma veidlapā ietvertajā vai tai pievienotajā budžeta tāmē izmaksas norāda *euro* un tajā iekļauj visas pamatotās un pieteikuma plānoto pasākumu specifikai atbilstošās plānotā pasākuma īstenošanas izmaksas pa izmaksu pozīcijām un nepieciešamā finansējuma kopsummu.
   2. Izstrādājot budžeta tāmi, konkursa pieteikuma iesniedzējs ievēro šī nolikuma 6.1.6. apakšpunktā norādītās izmaksu pozīcijas un visus attiecināmos nodokļus un sociālās apdrošināšanas iemaksas.
   3. Pieteikuma iesniedzējs ir atbildīgs par pieteikuma budžeta tāmē norādīto izmaksu pareizu aritmētisko aprēķinu. Ja aprēķinā ir aritmētiskas kļūdas, valsts budžeta finanšu līdzekļi apstiprinātajam pieteikumam netiek piešķirti.
4. **Konkursa pieteikuma iesniegšana**
   1. **Pieteikumu un ar to saistīto dokumentāciju iesniedz līdz 2025. gada 16. jūnija plkst. 23.59**
   2. Konkursa pieteikumu, kas sagatavots elektroniska dokumenta formā (parakstītu ar drošu elektronisko parakstu, kas satur laika zīmogu), nosūta uz Aizsardzības ministrijas oficiālo elektronisko adresi un [Industrija@mod.gov.lv](mailto:Industrija@mod.gov.lv), e-pasta ailē “Temats”, norādot “Aizsardzības industrijas NVO pasākumu konkurss” līdz konkursa šī nolikuma 9.1. apakšpunktā noteiktajam termiņam.
   3. Ministrija izskata tikai tos pieteikumus, kuri ir iesniegti konkursa šī nolikuma 9.1. apakšpunktā norādītajā termiņā.
5. **Pieteikumu precizēšana un atsaukšana**
   1. Pieteikuma iesniedzējs var atsaukt pieteikumu jebkurā laikā, kamēr nav pieņemts lēmums par tā atbalstīšanu, ministrijai iesniedzot paziņojumu e-pasta formā uz Aizsardzības ministrijas oficiālo elektronisko adresi un [Industrija@mod.gov.lv](mailto:Industrija@mod.gov.lv).
   2. Pieteikuma atsaukumam ir bezierunu raksturs, un tas izslēdz pieteikuma iesniedzēju no tālākās dalības konkursā.
   3. Pieteikuma iesniedzējs līdz pieteikumu iesniegšanas termiņa beigām var precizēt pieteikumu, iesniedzot paziņojumu elektroniskā formā.
6. **Papildu informācija pieteikuma sagatavošanai**
   1. Ieinteresētajām aizsardzības industrijas NVO ir tiesības saņemt papildu informāciju par izsludināto konkursu un konkursā iesniedzamajiem dokumentiem.
   2. Lai saņemtu papildu informāciju par konkursu, ieinteresētā persona var iesniegt ministrijai iesniegumu ar jautājumiem par konkursu ne vēlāk kā desmit darba dienas pirms pieteikumu iesniegšanas termiņa beigām. Iesniegumu ar jautājumiem par konkursu iesniedz elektroniski. Iesniegumus elektroniskajā formā ieinteresētā persona nosūta uz Aizsardzības ministrijas oficiālo elektronisko adresi un [Industrija@mod.gov.lv](mailto:Industrija@mod.gov.lv) ailē “Temats” norādot “Aizsardzības industrijas NVO pasākumu konkurss – papildu informācija”.

**PIETEIKUMU VĒRTĒŠANA UN LĒMUMU PIEŅEMŠANA**

1. **Iesniegto pieteikumu pārbaude**
   1. Pēc pieteikumu iesniegšanas termiņa beigām šim mērķim ministrijas izveidota komisija (turpmāk – komisija) ne vēlāk kā 10 darba dienu laikā pēc noteiktā termiņa beigām pārbauda:
      1. vai pieteikuma iesniedzējs atbilst šī nolikuma 4.1. apakšpunktā noteiktajam. Ja pieteikuma iesniedzējs neatbilst šī nolikuma 4.1. apakšpunktā noteiktajam un pieteikuma iesniedzējs pēc komisijas lūguma nespēj pierādīt savu atbilstību, tad pieteikumu noraida un tālāk nevērtē.
      2. vai pieteikumi ir noformēti atbilstoši šī nolikuma 6.–9. punktā noteiktajām prasībām. Ja konstatē kādu trūkumu (piemēram, nav kāda dokumenta, pieteikums vai pielikumi nav parakstīti vai tehniski noformēti, nav iesniegts pieteikums elektroniskajā versijā), komisija var vienu reizi rakstiski pieprasīt pieteikuma iesniedzējam iesūtīt papildu informāciju vai tam veikt labojumus pieteikumā, ko tas veic komisijas noteiktajā termiņā. Pie apstākļiem, ja komisijas noteiktajā termiņā pieteikuma iesniedzējs nav novērsis konstatētos trūkumus, pieteikumu noraida un nevērtē.
2. **Iesniegto pieteikumu vērtēšana un lēmumu paziņošana**
   1. Pēc konkursa pieteikumu pārbaudes komisija uzsāk to izvērtēšanu pēc būtības.
   2. Komisija ne vēlāk kā 30 darba dienu laikā pēc šī nolikuma 9.1. apakšpunktā noteiktā termiņa beigām izvērtē konkursa pieteikumus un pieņem lēmumu par to atbalstīšanu, atbalstīšanu ar nosacījumiem vai neatbalstīšanu.
   3. Ja objektīvu iemeslu dēļ aizkavējas konkursa pieteikumu izvērtēšana, komisija lemj par pieteikumu izvērtēšanas termiņa pagarināšanu, par ko tā informē pieteikumu iesniedzējus elektroniski.
   4. Komisija vērtē pieteikumu atbilstoši šādiem izslēdzošajiem izvērtēšanas kritērijiem, kam atbilstība vai neatbilstība ir konstatējama pirms tiek veikta tālākā pieteikuma izvērtēšana.
      1. Attiecībā uz visiem pieteikumiem:

* pasākuma organizēšanai noteikto attiecināmo izmaksu, kas iekļautas tāmē, atbilstība šī nolikuma 3.2. punktā noteiktajām attiecināmajām izmaksām;
  + 1. specifiskais kritērijs, kas attiecināms vērtējot pieteikumus, kas iesniegti par starptautiska līmeņa pasākumiem:
* pasākumā ir plānota vismaz divu citu ES vai NATO dalībvalstu aizsardzības industrijas uzņēmumu dalība.
  + 1. specifiskais kritērijs, kas attiecināms vērtējot pieteikumus, kas iesniegti par nacionāla un starptautiska līmeņa pasākumiem:
* pasākumā ir plānota visu aizsardzības industrijas biedrību un/vai to biedru pārstāvniecība.
  + 1. specifiskais kritērijs, kas attiecināms vērtējot pieteikumus, kas iesniegti par reģionālajiem pasākumiem:
* pasākumā ir plānota vismaz vienas reģionālās biedrības pārstāvniecība.
  + 1. specifiskais kritērijs, kas attiecināms vērtējot pieteikumus, kas iesniegti par pasākumiem sadarbības veicināšanai ar Ukrainu:
* pasākumā ir plānota vairāku Ukrainas aizsardzības industrijas uzņēmumu dalība.
  1. Ministrija vērtē pieteikumu atbilstoši šādiem vispārējiem izvērtēšanas kritērijiem:
     1. iesniegtā pieteikuma atbilstība šī nolikuma 3. punktā ietvertajam pasākumam, kas maksimizē aizsardzības industrijas iesaistes iespējas – iespējams saņemt līdz 10 punktiem;
     2. pieteikuma atbilstība šī nolikuma 2. punktā noteiktajiem mērķiem un rīcības virzieniem – iespējams saņemt līdz 20 punktiem;
     3. pasākuma kopējās izmaksas, saimnieciskais izdevīgums un tāmes kvalitāte – iespējams saņemt līdz 10 punktiem;
     4. pieteikuma iesniedzēja iepriekšējā pieredze – iespējams saņemt līdz 5 punktiem;
     5. piesaistītā līdzfinansējuma apjoms - iespējams saņemt līdz 5 punktiem.
  2. Finansējumu piešķir pieteikumiem, kuri atbilst šī nolikuma 13.4. un 13.5. apakšpunktos un šī nolikuma pielikumā Nr. 2 ietvertajiem izvērtēšanas kritērijiem, un izvērtēšanā ir ieguvuši augstāko punktu skaitu.

**13.7.** Reģionālo pasākumu pieteikumu vērtēšanas gadījumā tiek noteikti vismaz trīs uzvarētāji, ņemot vērā augstāko punktu skaitu starp visiem izvērtētajiem pieteikumiem.

**13.8.** Vairāku pieteikumu vienādu punktu skaitu gadījumā, priekšroka tiks dota tiem pieteikumiem, kuri sniegs būtiskāko pienesumu Latvijas aizsardzības industrijas un inovāciju attīstības veicināšanā, ņemot vērā šī nolikuma 2. punktā noteikto virsmērķi.

* 1. Iesūtītos pieteikumus vērtē atbilstoši katram no šī nolikuma 3. punkta pasākumiem, kur pie katra pasākuma, izņemot reģionālos pasākumus, nosaka vairākus uzvarētājus, tiek noteikts viens uzvarētājs, kas ir saņēmis lielāko punktu skaitu.
  2. Pēc pieteikuma izvērtēšanas komisija pieņem lēmumu par finansējuma piešķiršanu. Komisija par šo lēmumu informē pieteikuma iesniedzēju elektroniski.
  3. Ministrija līgumu ar konkursa uzvarētāju slēdz tikai pēc attiecīga Ministra kabineta rīkojuma par atļauju slēgt šādu līgumu spēkā stāšanās.
  4. Ar konkursa uzvarētāju pēc Ministru kabineta rīkojuma spēkā stāšanās tiek noslēgts līgums par finansējuma piešķiršanu pasākumu īstenošanai.
  5. Pēc Ministru kabineta rīkojuma spēkā stāšanās mMinistrija publicē konkursa rezultātus ministrijas mājaslapā.

Pielikumi:

1. Konkursa pieteikuma veidlapa uz 2 lp.

2. Konkursa pieteikumu vērtēšanas kritēriji uz 4 lp.

**Pielikums Nr. 1**

**KONKURSA PIETEIKUMA VEIDLAPA**

|  |  |  |  |  |  |
| --- | --- | --- | --- | --- | --- |
| **1. Informācija par pieteikuma iesniedzēju** | | | | | |
| 2.1. | Biedrības nosaukums | | |  | |
| 2.2. | Reģistrācijas numurs | | |  | |
| 2.3. | Juridiskā adrese | | |  | |
| 2.4. | Korespondences adrese | | |  | |
| 2.5. | Atbildīgā persona/kontaktpersona | | |  | |
| vārds, uzvārds | | |  | |
| amats | | |  | |
| tālrunis, e-pasta adrese | | |  | |
| **2. Piedāvāto pasākumu īstenošanas plāns** | | | | | | |
| Piedāvātie pasākumi | | | Atbilstība  Nolikuma 3. punkta pasākumiem | Pasākuma norises laiks | | Pasākuma norises vieta |
|  | | | Norāda, kuram no Nolikuma 3.punktā ietvertajiem pasākumu veidiem atbilst piedāvātais pasākums |  | |  |
| **3. Piedāvāto pasākumu apraksts** | | | | | |
| Norāda Nolikuma 6.1.3 un 6.1.4. apakšpunktos prasīto informāciju par veidlapas otrajā sadaļā aprakstīto pasākumu/-iem:   * Pasākuma detalizēts apraksts, kur ietverts pasākuma mērķis, pasākuma ietvaros īstenojamās aktivitātes; * Skaidrojums par to, kā tiktu sekmēta pēc iespējas lielāka aizsardzības industrijas iesaiste un dalībnieku skaits; * Apraksts par to, kā šis pasākums sasniegtu šī Nolikuma 2.punktā minētos rīcības virzienus un mērķus; * Pieteikuma iesniedzēja personīgais vai piesaistītais privātais līdzfinansējums pasākuma rīkošanas vajadzībām (apmērs, avots, skaidrojums). | | | | | |
| **4. Piedāvāto pasākumu īstenošanas plāna budžeta tāme** | | | | | |
| Norāda Nolikuma 6.1.5 un 6.1.6. apakšpunktos prasīto informāciju:   * Piedāvātā pasākuma izmaksu pozīcijas; * Kopējā summa par pasākumu un katru izmaksu pozīciju; * Nepieciešamais AM finansējums atbilstoši Nolikuma 3.punktā noteiktajām maksimālajām robežvērtībām; * Pasākuma izmaksu pozīcijas, kuras segtu ar pieteikuma iesniedzēja personīgo vai piesaistīto privāto līdzfinansējumu. | | | | | |

# Pieteikuma iesniedzējs apliecina savu atbilstību prasībām

|  |  |
| --- | --- |
| Normatīvajos tiesību aktos noteiktajā kārtībā ir reģistrēts atbilstoši Latvijas Republikas normatīvo aktu prasībām. | ☐ Jā  ☐ Nē |
| Nav ierosināta tiesiskās aizsardzības procesa lieta, netiek īstenots tiesiskās aizsardzības process vai tam nav pasludināts maksātnespējas process. | ☐ Jā  ☐ Nē |
| Nav neizpildītu Valsts ieņēmumu dienesta administrēto saistību nodokļu (tai skaitā valsts sociālās apdrošināšanas) jomā likuma “Par nodokļiem un nodevām” 7.4 panta izpratnē. | ☐ Jā  ☐ Nē |
| *Atbilstoši Starptautisko un Latvijas Republikas nacionālo sankciju likuma* 11.1 pantam uz pieteikuma iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pieteikuma iesniedzēju darbībās, kas saistītas ar filiāli, tā valdes vai padomes locekli, patieso labuma guvēju, nav konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. | ☐ Jā  ☐ Nē |
| Paredzamā līguma izpildē nav Krievijas vai Baltkrievijas līdzdalības, ievērojot *Eiropas Komisijas 2022. gada 8. aprīlī pieņemto Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā*, un *Padomes regulu (EK) 765/2006 (2006. gada 18. maijs) par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu*. Jo īpaši apliecinu:  1) manis pārstāvētais pieteikuma iesniedzējs (neviens no paredzamā līguma dalībniekiem) nav Krievijas vai Baltkrievijas valstspiederīgais vai fiziska vai juridiska persona, vienība vai struktūra, kas reģistrēta (dibināta) Krievijā vai Baltkrievijā;  2) manis pārstāvētais pieteikuma iesniedzējs (neviens no paredzamā līguma dalībniekiem) nav juridiska persona, vienība vai struktūra, kuras īpašumtiesības tieši vai netieši pieder šī punkta 1) apakšpunktā minētajai vienībai; vai  3) es pats vai pieteikuma iesniedzējs, kuru es pārstāvu, nerīkojas šī punkta 1) vai 2) apakšpunktā minētas personas vārdā vai saskaņā ar tās norādēm.  4) Līgumā nepiedalīsies struktūras, uz kuru spējām paļaujas pieteikuma iesniedzējs, vai piegādātāji, vai apakšuzņēmēji, ja tie atbilst šī punkta 1) vai 2), vai 3) apakšpunktā minētajam. Tas attiecas uz visām līguma izpildē iesaistītajām personām (katru apakšuzņēmēju, piegādātāju vai personu, uz kuras spējām balstās), turklāt tas aptver visu piegādes ķēdi, nevis tikai tiešos piegādātājus. | ☐ Jā  ☐ Nē |

**Pielikums Nr. 2**

**PIETEIKUMU VĒRTĒŠANAS KRITĒRIJI**

Ir izvirzītas četras pasākumu pozīcijas. Pie katra pasākuma, izņemot reģionālos pasākumus, tiks noteikts viens uzvarētājs. Uz katra pasākuma vērtēšanu tiek piemēroti zemāk uzskaitītie vērtēšanas kritēriji un piemērots noteiktais punktu skaits.

Tiek vērtēti šādi izslēdzošie kritēriji, saskaņā ar Nolikuma 13.4 apakšpunktu:

1. **Kritēriji, kas attiecināmi uz visiem pieteikumiem:**

* Pasākuma organizēšanai noteiktās attiecināmās izmaksas, kas iekļautas tāmē, atbilst Nolikuma 3.2 punktā noteiktajām.

1. **Specifiskais kritērijs, kas attiecināms vērtējot pieteikumus, kas iesniegti par starptautiska līmeņa pasākumiem:**

* Pasākumā ir plānota vismaz divu citu ES vai NATO dalībvalstu aizsardzības industrijas uzņēmumu dalība.

1. **Specifiskais kritērijs, kas attiecināms vērtējot pieteikumus, kas iesniegti par nacionāla un starptautiska līmeņa pasākumiem:**

* Pasākumā ir plānota visu aizsardzības industrijas biedrību un/vai to biedru pārstāvniecība.

1. **Specifiskais kritērijs, kas attiecināms vērtējot pieteikumus, kas iesniegti par reģionālajiem pasākumiem:**

* Pasākumā ir plānota vismaz vienas reģionālās biedrības pārstāvniecība.

1. **Specifiskais kritērijs, kas attiecināms vērtējot pieteikumus, kas iesniegti par pasākumiem sadarbības veicināšanai ar Ukrainu:**

* Pasākumā ir plānota vairāku Ukrainas aizsardzības industrijas uzņēmumu dalība.

Tiek vērtēti šādi vispārējie kritēriji, saskaņā ar Nolikuma 13.5 apakšpunktu:

* Iesniegtā pieteikuma atbilstība šī nolikuma 3.punktā ietverto pasākumu kategorijai un spēja nodrošināt plašu aizsardzības industrijas pārstāvniecību un daudzveidību – iespējams saņemt līdz 10 punktiem;
* Pieteikuma atbilstība Nolikuma 2.punkta mērķiem un rīcības virzieniem – iespējams saņemt līdz 20 punktiem;
* Pasākuma kopējās izmaksas, saimnieciskais izdevīgums un tāmes kvalitāte - iespējams saņemt līdz 10 punktiem;
* Pieteikuma iesniedzēja iepriekšējā pieredze - iespējams saņemt līdz 5 punktiem
* Piesaistītā līdzfinansējuma apjoms - iespējams saņemt līdz 5 punktiem;

**1. Izslēdzošie vērtēšanas kritēriji**

|  |  |  |
| --- | --- | --- |
| *Kritēriji, kas attiecināmi uz visiem pieteikumiem* | | |
| Kritērijs | Maksimālais vērtējums attiecīgā kritērija ietvaros | Kritērija skaidrojums |
| Pasākuma organizēšanai noteiktās attiecināmās izmaksas, kas iekļautas tāmē atbilst Nolikuma 3.2 punktā noteiktajām | atbilst/neatbilst | Pieteikumā ir skaidri redzams, ka pieteikuma iesniedzējs plāno izmantot finansējumu tikai tām izmaksu pozīcijām, kuras ir norādītas Nolikumā |
| *Specifiskais kritērijs, kas attiecināms vērtējot pieteikumus, kas iesniegti par starptautiska līmeņa pasākumiem* | | |
| Pasākumā ir plānota vismaz divu citu ES vai NATO dalībvalstu aizsardzības industrijas uzņēmumu dalība. | atbilst/neatbilst | Pieteikumā ir identificējama pieteikuma iesniedzēja apņemšanās nodrošināt vismaz divu citu ES vai NATO dalībvalstu aizsardzības industrijas uzņēmumu dalība |
| *Specifiskais kritērijs, kas attiecināms vērtējot pieteikumus, kas iesniegti par nacionāla un starptautiska līmeņa pasākumiem* | | |
| Pasākumā ir plānota visu aizsardzības industrijas biedrību un/vai to biedru pārstāvniecība | atbilst/neatbilst | Pieteikumā ir identificējama pieteikuma iesniedzēja apņemšanās nodrošināt citu aizsardzības industrijas biedrību pārstāvniecību organizētajā pasākumā. |
| *Specifiskais kritērijs, kas attiecināms vērtējot pieteikumus, kas iesniegti par reģionālajiem pasākumiem* | | |
| Pasākumā ir plānota vismaz vienas reģionālās biedrības pārstāvniecība | atbilst/neatbilst | Pieteikumā ir identificējama pieteikuma iesniedzēja apņemšanās nodrošināt vismaz vienas reģionālās biedrības pārstāvniecību organizētajā pasākumā. |
| *Specifiskais kritērijs, kas attiecināms vērtējot pieteikumus, kas iesniegti par pasākumiem sadarbības veicināšanai ar Ukrainu* | | |
| Pasākumā ir plānota vairāku Ukrainas aizsardzības industrijas uzņēmumu dalība | atbilst/neatbilst | Pieteikumā ir identificējama pieteikuma iesniedzēja apņemšanās nodrošināt vairāku Ukrainas aizsardzības industrijas uzņēmumu dalība organizētajā pasākumā |

**2. Vispārējie vērtēšanas kritēriji**

|  |  |  |
| --- | --- | --- |
| **Kritērijs** | **Maksimālais vērtējums attiecīgā kritērija ietvaros** | **Punktu piešķiršanas vadlīnijas un to īpatsvars vērtējumā** |
| **Kvalitātes kritēriji** | | |
| 1. Pieteikuma atbilstība Nolikuma 3.punktā ietverto pasākumu kategorijai un spēja nodrošināt plašu aizsardzības industrijas pārstāvniecību un daudzveidību | 10 | Pieteikums satur detalizētu aprakstu un pamatojumu kā pie piedāvātā pasākuma, kas norādīts īstenošanas plānā, tiktu maksimizēta aizsardzības industrijas pārstāvniecība un daudzveidība, un sekmēts pēc iespējas lielāks dalībnieku skaits. To vērtē salīdzinājumā ar citiem pieteikumiem.   1. pilnībā atbilst (vislielākā nozaru daudzveidība un pārstāvniecība) – 7 – 10 punkti 2. atbilst (liela uzņēmumu nozaru daudzveidība, bet maz pārstāvēti uzņēmumi) – 4 - 6 punkti 3. daļēji atbilst (liels skaits uzņēmumu, bet nav saskatāma to daudzveidība) – 1 - 3 punkti 4. neatbilst – 0 punkti |
| 2. Pieteikuma atbilstība Nolikuma 2.punkta mērķiem un rīcības virzieniem | 20 | Pieteikums satur pasākuma piedāvājumu, kura ideja ir aktuāla, tas un tā izvērsts apraksts saskan ar 2.punkta mērķiem un rīcības virzieniem.  I. Pasākuma idejas aktualitāte:   1. pasākuma ideja ir aktuāla kontekstā ar sasniedzamo virsmērķi un rīcības virzieniem – 4 - 6 punkti 2. pasākuma idejā nav saskatāma aktualitāte, bet tas saskan ar mērķiem un rīcības virzienu – 1 - 3 punkti 3. neatbilst – 0 punkti   II. Pasākuma atbilstība izvirzīto mērķu sasniegšanas rīcības virzieniem:   1. atbilstība diviem un vairāk 2.punkta rīcības virzieniem virsmērķa sasniegšanai – 14 punkti 2. atbilstība vismaz vienam 2.punkta rīcības virzienam virsmērķa sasniegšanai – 7 punkti |
| **Saimnieciskie kritēriji** | | |
| 3. Pasākuma kopējās izmaksas, saimnieciskais izdevīgums un tāmes kvalitāte | 10 | Pieteikums satur kopējo cenu par piedāvāto pasākumu, kas vērtējama kā visizdevīgākā attiecībā pret pasākuma mērogu un veidu. To vērtē salīdzinājumā ar citiem pieteikumiem.   1. visizdevīgākā cena par piedāvāto pasākumu salīdzinājumā ar visiem pieteikumiem – 5 punkti 2. cena par pasākumu ir atbilstoša pasākuma mērogam un veidam – 3 punkti 3. neatbilstoša cena – 0 punkti   Pieteikumam ir pievienota kvalitatīvi izstrādāta budžeta tāme, kas vienlaikus atspoguļo attiecināmās izmaksas un piedāvāto pasākumu kā saimnieciski visizdevīgākos atbilstoši 3.punktā noteiktajām maksimālajām pasākuma izmaksu robežvērtībām.   1. tāme ir kvalitatīva un tā pilnīgi atspoguļo uz pasākumu attiecināmās izmaksas - 5 punkti 2. tāme ir kvalitatīva un tā atspoguļo uz pasākumu attiecināmās izmaksas, bet tajā ir nepilnības – 3 punkti 3. iesniegtās tāmes kvalitāte ir neatbilstoša/ tāme nav iesniegta – 0 punkti |
| **Citi kritēriji** | | |
| 4. Pieteikuma iesniedzēja iepriekšējā pieredze | 5 | Pieteikuma iesniedzējam ir iepriekšējā pieredze pasākumu rīkošanā un pieteikuma iesniedzējs ir sniedzis skaidrojumu par iepriekšējo pieredzi.   1. ir iepriekšējā pieredze – 5 punkti 2. nav iepriekšējās pieredzes – 0 punkti |
| 5. Piesaistītā līdzfinansējuma apjoms | 5 | Pieteikums satur detalizētu aprakstu un skaidrojumu par piesaistīto līdzfinansējumu pasākuma rīkošanas vajadzībām, kas dod skaidru priekšstatu par tā izcelsmi. To vērtē salīdzinājumā ar citiem pieteikumiem.   1. ir piesaistīts vislielākais līdzfinansējuma apjoms – 5 punkti 2. ir piesaistīts līdzfinansējums pasākuma rīkošanai – 3 punkti 3. nav piesaistīts līdzfinansējums – 0 punkti |
| Kopā | 50 |